Canterbury (regija, Novi Zeland)
<s>Canterbury (maorski: Waitaha) je najveća od 16 regija na Novom Zelandu.</s>

<s>Geografija</s>

<s>S ukupnom površinom od 44,508 km, Canterbury je daleko najveća regija na Novom Zelandu.</s><s>Proteže se istočnom obalom Južnog otoka, a uglavnom ju se djeli na Sjeverni Canterbury, Središnji Canterbury i Južni Canterbury, mada je ta podjela čisto geografske prirode i nije nigdje formalizirana.</s><s>Graniči sa svim regijama Južnog otoka osim s Nelsonom i Southlandom.</s>

<s>Administrativna podjela</s>

<s>Središte regije, gdje zasjeda i Regionalno vijeće je u Christchurchu, koji je ujedno i najveći grad.</s><s>Canterbury je podijeljen na devet distrikta i upravno područje grada Christchurcha.</s>

<s>Stanovništvo</s>

<s>Prema procjeni broja stanovnika iz 2015. godine u regiji živi 586,500 stanovnika, po čemu je Canterbury druga regija na Novom Zelandu, odmah iza Aucklanda i ispred Wellingtona; ta brojka predstavlja 13% ukupne populacije Novog Zelanda.</s><s>Najviše stanovnika, 381,800, živi u Christchurchu, dok su ostala urbana područja s preko 10,000 stanovnika Timaru, Ashburton, Rangiora i Rolleston; ostala naselja imaju preko 1,000, ali manje od 10,000 stanovnika.</s>

<s>Velik broj stanovnika ove regije je stranog porijekla, mahom britanskog i australskog, mada ima i velik broj stanovnika azijskog porijekla (Kina, Filipini, Indija, Južna Koreja).</s>

<s>Reference</s>

<s>Vanjske poveznice</s>

<s>Službena stranica regije</s>

<s>Regije Novog Zelanda</s>

